smcproject/ml-wiki-sentences huggingface dataset:
മക്അഫി സ്ഥാപിച്ച മറ്റ് ബിസിനസ്സ് സംരംഭങ്ങളിൽ ഉൾപ്പെടുന്ന ട്രൈബൽ വോയ്‌സ്, ആദ്യത്തെ തൽക്ഷണ സന്ദേശമയയ്‌ക്കൽ പ്രോഗ്രാമുകളിലൊന്നായ പോവോവ് വികസിപ്പിച്ചെടുത്തു.
2003 ൽ ചെക്ക് പോയിന്റ് സോഫ്റ്റ്വെയർ ഏറ്റെടുക്കുന്നതിന് മുമ്പ് 2000 ൽ അദ്ദേഹം ഫയർവാൾ സോഫ്റ്റ്വെയർ നിർമ്മാതാക്കളായ സോൺ ലാബ്സിൽ നിക്ഷേപിക്കുകയും അതിൻറെ ഡയറക്ടർ ബോർഡിൽ അംഗമാകുകയും ചെയ്തു.
അവലംബം ↑ ↑ ↑ ↑ ↑ ↑ {{ cite web }} :  CS1 maint: url-status ( link ) ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : | last1= has generic name ( help ) ↑ ↑ ↑ ↑ ↑ ↑ ↑
ജോൺ മക്കെയ്ൻ ഇംഗ്ലീഷ് വിലാസം https://ml.wikipedia.org/wiki/John_McCain
അരിസോണയിൽനിന്നുള്ള സീനിയർ യുണൈറ്റഡ് സ്റ്റേറ്റ്സ് സെനറ്ററായിരുന്നു ജോൺ സിഡ്നി മക്കെയ്ൻ മൂന്നാമൻ (29 ഓഗസ്റ്റ്  1936 – 25 ഓഗസ്റ്റ്  2018).
2008-ലെ അമേരിക്കൻ പ്രസിഡന്റ് തെരഞ്ഞെടുപ്പിൽ റിപ്പബ്ലിക്കൻ പാർട്ടിയുടെ സ്ഥാനാർത്ഥി ഇദ്ദേഹമായിരുന്നു.
1958-ൽ യു.എസ്. നാവിക അക്കാഡമിയിൽ നിന്നും ബിരുദം നേടിയ ഇദ്ദേഹം നാവികസേനയിൽ വിമാന പൈലറ്റായി ജോലിയിൽ പ്രവേശിച്ചു.
1981-ൽ ക്യാപ്റ്റൻ പദവിയിലിരിക്കെ നാവികസേനയിൽ നിന്നും വിരമിച്ച ഇദ്ദേഹം അരിസോണയിലെത്തി തന്റെ രാഷ്ട്രീയ ജീവിതം ആരംഭിച്ചു.
1982-ൽ യു.എസ്. പ്രതിനിധി സഭയിലേക്ക് തിരഞ്ഞെടുക്കപ്പെട്ടു.
1986-ൽ യു.എസ്. സെനറ്റിൽ അംഗമായ ഇദ്ദേഹം 1992, 1998, 2004 വർഷങ്ങളിലെ തിരഞ്ഞെടുപ്പുകളിലും എളുപ്പത്തിൽ വിജയം കണ്ടു.
2000-ത്തിൽ റിപ്പബ്ലിക്കൻ പ്രസിഡന്റ് സ്ഥാനാർത്ഥിത്വത്തിനായി മത്സരിച്ചെങ്കിലും പരാജയപ്പെട്ടു.
2008-ൽ നടന്ന പൊതു തെരഞ്ഞെടുപ്പിൽ റിപ്പബ്ലിക്കൻ സ്ഥാനാർത്ഥിയായ ഇദ്ദേഹത്തെ ഡെമോക്രാറ്റിക് പാർട്ടിയുടെ ബറാക്ക് ഒബാമ 173-നെതിരെ 365 ഇലക്ട്രൽ കോളജ് വോട്ടുകൾക്ക് തോല്പ്പിച്ചു.
ത​ല​ച്ചോ​റി​ലെ അ​ർ​ബു​ദ ബാ​ധ​യെ തു​ട​ർ​ന്ന്​ 81ാം വയസ്സിൽ അന്തരിച്ചു.
അവലംബം ↑ http://www.mangalam.com/news/detail/243619-latest-news.html
ജോൺ മക്കൻറോ ഇംഗ്ലീഷ് വിലാസം https://ml.wikipedia.org/wiki/John_McEnroe
അമേരിയ്ക്കൻ ടെന്നീസ് കളിക്കാരനായിരുന്ന ജോൺ പാട്രിക് മക്കൻറോ പശ്ചിമ  ജർമ്മനിയിലെ വീസ്ബീഡനിൽ 1959 ഫെബ്രുവരി 16 നു ജനിച്ചു .
പിന്നീട് പിതാവിന്റെ ഉദ്യോഗാർത്ഥം അമേരിയ്ക്കയിലേയ്ക്കു താമസം മാറുകയാണുണ്ടായത്.
മക്കൻറോ 3 വിംബിൾഡൺ ,4 യു.എസ്. ഓപ്പൺ അടക്കം 7 ഗ്രാൻഡ് സ്ളാം വ്യക്തിഗതകിരീടങ്ങൾ നേടിയിട്ടുണ്ട്.
പുരുഷന്മാരുടെ 9 ഡബിൾസ് കിരീടവും ,ഒരു മിക്സഡ് ഡബിൾസ് വിജയവും തന്റെ ടെന്നീസ് ജീവിതത്തിൽ കരസ്ഥമാക്കുകയുണ്ടായി.
കളിക്കളത്തിലെ വിവാദങ്ങൾ മക്കൻറോയെ മറ്റുകളിക്കാരിൽ നിന്നു തികച്ചും വ്യത്യസ്തനാക്കി.
1981 ൽവിംബിൾഡണിൽ വച്ച് അമ്പയർക്കു നേരെയുണ്ടായ തർക്കം വിവാദമായിരുന്നു.
1990 ലെ ഓസ്ട്രേലിയൻ ഓപ്പണിൽ നിന്നും അയോഗ്യനാക്കിയതും ഇത്തരം പെരുമാറ്റങ്ങളെത്തുടർന്നായിരുന്നു.
ഡേവിസ് കപ്പിൽ അമേരിയ്ക്കൻ സംഘത്തെയും  
മക്കൻറോ നയിയ്ക്കുകയുണ്ടായി.
പ്രൊഫഷണൽ ടെന്നീസിൽ നിന്നു വിരമിച്ചതിനു ശേഷം ഏ.
ടി.പി. ചാമ്പ്യൻസ് ടൂറിൽ പങ്കെടുക്കുകയുണ്ടായി.
ബഹുമതികൾ ITF World Champion :1981, 1983, 1984 ATP player of the year : 1981, 1983, 1984 ATP most improved player : 1978 World Number 1 Male Player അവലംബം
ജോൺ മക്‌ലാഫ്ലിൻ ഇംഗ്ലീഷ് വിലാസം https://ml.wikipedia.org/wiki/John_McLaughlin_(musician)
ഇംഗ്ലണ്ടിൽ ജനിച്ചു വളർന്ന ഒരു ജാസ് ഗിത്താരിസ്റ്റ് ആണ് മഹാവിഷ്ണു ജോൺ മക്ളാഫ്ലിൻ എന്നറിപ്പെടുന്ന ജോൺ മക്ളാഫ്ലിൻ ( ഇംഗ്ലീഷ് : John McLaughlin ).
1963 ൽ സംഗീത ലോകത്തേക്ക് പ്രവേശിച്ച ഇദ്ദേഹം,1970 കളിൽ മഹാവിഷ്ണു ഓർകെസ്ട്രയിൽ വായിച്ചു തുടങ്ങി.
ഇലക്ട്രിക്‌ ജാസും , റോക്കും ഭാരതീയ സംഗീതവും കൂട്ടിഇണക്കി വായിക്കുന്ന രീതിയിലാണ് ഇദ്ദേഹം കൂടുതൽ ശ്രദ്ധേയനായിട്ടുള്ളത്.
ഭാരതീയ സംഗീതരീതിയിൽ ഗിറ്റാർ വായിക്കുന്ന ഇദ്ദേഹം പിന്നീട് പ്രശസ്ത ഭാരതീയ സംഗീതജ്ഞരായ എൽ.ശങ്കർ , സക്കീർ ഹുസൈൻ , വിനായകറാം എന്നിവരെ ഉൾപ്പെടുത്തി ശക്തി എന്ന ബാൻഡ്‌ തുടങ്ങുകയും പല ഗിറ്റാർ വായനക്കാർക്കും മാതൃകയാവുകയും ചെയ്തു‌.
ലോകത്തിലെ ഏറ്റവും വലിയതും പ്രധാനപ്പെട്ടതും ആയ ഗിറ്റാർ വായനക്കാരിൽ ഒരാളായിട്ടാണ് തബല പ്രതിഭയായ സക്കീർ ഹുസൈൻ ഇദ്ദേഹത്തെ വിശേഷിപ്പിച്ചിട്ടുള്ളത്.
ലോകത്തെ എക്കാലത്തെയും വലിയ 100 ഗിറ്റാർ വായനക്കാരിൽ നാൽപ്പത്തി ഒൻപതാം സ്ഥാനം നൽകി റോളിംഗ് സ്റ്റോൺ മാസിക ഇദ്ദേഹത്തെ 2003ൽ ആദരിച്ചിട്ടുണ്ട്.
പുറത്തേക്കുള്ള കണ്ണികൾ John McLaughlin Official Website John McLaughlin French Website Archived 2011-07-21 at the Wayback Machine .
ജോൺ ബ്രിട്ടാസ് ഇംഗ്ലീഷ് വിലാസം https://ml.wikipedia.org/wiki/John_Brittas
കേരളത്തിലെ ഒരു പത്രപ്രവർത്തകനും കൈരളി ടി.വിയുടെ മാനേജിങ്ങ് ഡയരക്ടറും എഡിറ്ററുമാണു് ജോൺ ബ്രിട്ടാസ് .
2011 മേയ് 4 മുതൽ 2013 മാർച്ച് 2 വരെ ഏഷ്യാനെറ്റ് കമ്യൂണിക്കേഷൻസിന്റെ ബിസിനസ് ഹെഡായി പ്രവർത്തിച്ചിട്ടുണ്ട് .
1966 ഒക്ടോബർ 24 ന് പുളിക്കുറുമ്പ ആലിലക്കുഴിയിൽ പൈലിയുടെ മകനായി കണ്ണൂർ ജില്ലയിലാണ് ബ്രിട്ടാസിന്റെ ജനനം.
തൃശൂർ ഡോൺബോസ്കോ റസിഡൻഷ്യൽ സ്കൂളിൽ നിന്ന് സ്കൂൾ വിദ്യാഭ്യാസം.
തളിപ്പറമ്പ് സർ സയ്യിദ് കോളേജിൽ നിന്ന് പ്രീഡിഗ്രിയും തൃശ്ശർ കേരളവർമ്മ കോളേജിൽ നിന്ന് പൊളിറ്റിക്കൽ സയൻസിൽ ബിരുദവും, പയ്യന്നൂർ കോളേജിൽ നിന്നും ബിരുദാനന്തര ബിരുദവും നേടി.
ദില്ലിയിലെ ജെ.എൻ.യു. -വിൽ എം.ഫിൽ.
വിദ്യാർത്ഥിയായിരുന്നു.
ഇക്കാലത്തു ദേശാഭിമാനിയുടെ ന്യൂ ഡെൽഹി ബ്യൂറോ ചീഫായി ജോലി നോക്കി.
തുടർന്നു ആകാശവാണിയുടെ ഡൽഹി നിലയത്തിൽ വാർത്താ വായനക്കാരനായി ജോലി ചെയ്തു.
നിലവിൽ കൈരളി ചാനലിന്റെ മാനേജിങ്ങ് ഡയരക്ടറും എഡിറ്ററുമാണു് ബ്രിട്ടാസ്.
മാധ്യമശ്രദ്ധ
ബാബരി മസ്ജിദ്‌ പൊളിക്കുന്നതു റിപ്പോർട്ട് ചെയ്തതിലൂടെയും, ഗുജറാത്ത് കലാപം റിപ്പോർട്ട് ചെയ്തതിലൂടെയും ശ്രദ്ധേയനായി.
അമേരിക്ക - ഇറാക്ക് യുദ്ധം നടക്കുമ്പോൾ കൈരളി ചാനലിനു വേണ്ടി  ഇറാക്കിൽ നേരിട്ട് പോയി വാർത്തകൾ നൽകിയിരുന്നു.
നേപ്പാൾ തെരഞ്ഞെടുപ്പ്, പാകിസ്ഥാൻ രാഷ്ട്രീയ സംഘർഷങ്ങൾ തുടങ്ങിയവയും റിപ്പോർട്ട് ചെയ്‌തു.
മിനാരങ്ങൾ ധൂളികളായപ്പോൾ എന്ന ബാബ്‌റി മസ്ജിദിന്റെ പതനത്തെക്കുറിച്ചുള്ള പ്രത്യേക റിപ്പോർട്ട്  ശ്രദ്ധയാകർഷിച്ചു.
പ്രധാനമന്ത്രിയുടെ മാധ്യമസംഘത്തിൽ അംഗമായി അമേരിക്ക, റഷ്യ തുടങ്ങി നിരവധി രാജ്യങ്ങൾ സന്ദർശിച്ചിട്ടുണ്ട്.
2007-ൽ ഫാരിസ് അബൂബക്കറുമായുള്ള വിവാദ അഭിമുഖത്തെത്തുടർന്ന് ഒട്ടേറെ വിമർശനങ്ങൾക്കും ഇദ്ദേഹം പാത്രമാകേണ്ടി വന്നിട്ടുണ്ട്.
ഫാരിസുമായുള്ള അഭിമുഖത്തെ തുടർന്നു പാർട്ടിയിലെ പല കോണുകളിൽ നിന്നും ശക്തിയായ വിമർശനം ഉണ്ടായെങ്കിലും പിണറായിയുടെയും ഔദ്യോഗിക പക്ഷത്തിന്റെയും പിന്തുണ ഉണ്ടായിരുന്നത് കൊണ്ട് ബ്രിട്ടാസിനെതിരെ നടപടിയുണ്ടായില്ല.
2011 ഏപ്രിൽ 22 ന് കൈരളി ടി.വിയിൽ നിന്ന് ബ്രിട്ടാസ് രാജിവെച്ചു ഏഷ്യാനെറ്റിൽ ചേർന്നെങ്കിലും  2013 മാർച്ച് 4നു കൈരളി ചാനലിലേക്ക് തിരിച്ചെത്തി.
രാജ്യസഭയിലേക്ക്
2021 ൽ രാജ്യസഭയിലേക്ക് സി.പി.എം സ്ഥാനാർത്ഥിയായി എതിരില്ലാതെ തെരഞ്ഞെടുക്കപ്പെട്ടു .
ഗ്രന്ഥങ്ങൾ എന്റെ കാതൊപ്പുകൾ - റസൂൽ പൂക്കുട്ടിയുടെ ആത്മകഥനം പുരസ്കാരം മികച്ച അഭിമുഖകാരനുള്ള സംസ്ഥാന ടെലിവിഷൻ പുരസ്കാരം കെ.വി. ഡാനിയേൽ പുരസ്കാരം ഗോയങ്ക ഫൗണ്ടെഷന്റെ ഫെലോഷിപ്പ് ('അച്ചടിമാധ്യമരംഗത്തെ ആഗോളീകരണത്തിന്റെ സ്വാധീനം' എന്ന വിഷയത്തിലുള്ള ഗവേഷണ പഠനത്തിന്) അവലംബം ↑ {{ cite news }} : Check date values in: | accessdate= and | date= ( help ) ↑ ↑ Asianet Communications appoints John Brittas as business head ↑ ↑ ↑ {{ cite web }} :  CS1 maint: bot: original URL status unknown ( link ) ↑
ജോൺ ബോർത്‌വിക് ഹിഗ്ഗിൻസ് ഇംഗ്ലീഷ് വിലാസം https://ml.wikipedia.org/wiki/Jon_Higgins
ഹിഗ്ഗിൻസ് ഭാഗവതർ എന്നറിയപ്പെട്ടിരുന്ന ജോൺ ബോർത്‌വിക് ഹിഗ്ഗിൻസ് (സെപ്തംബർ 18, 1939 – ഡിസംബർ 7, 1984), ഒരു അമേരിക്കൻ സംഗീതജ്ഞനും, പണ്ഡിതനും, അദ്ധ്യാപകനുമായിരുന്നു.
കർണ്ണാടക സംഗീത മേഖലയിലുള്ള സവിശേഷ പരിജ്ഞാനത്തിന്റെ പേരിലാണ് അദ്ദേഹം അറിയപ്പെടുന്നത്.
ആദ്യ വർഷങ്ങളും വിദ്യാഭ്യാസവും
മസാച്ചുസെറ്റ്സിലെ ആൻഡോവർ എന്ന സ്ഥലത്താണ് ജോൺ ഹിഗ്ഗിൻസ് ജനിച്ചത്.
അദ്ദേഹത്തിന്റെ അമ്മ ആൻഡോവർ ഫിലിപ്സ് അക്കാദമിയിലെ സംഗീതാദ്ധ്യാപികയും, അച്ഛൻ അതേ സ്ഥാപനത്തിലെ ഇംഗ്ലീഷ് അദ്ധ്യാപകനും ആയിരുന്നു.
അവിടെ നിന്നു തന്നെ ഹൈസ്കൂൾ വിദ്യാഭ്യാസം നേടിയ ജോൺ ഹിഗ്ഗിൻസ് വെസ്‌ലിയൻ സർവ്വകലാശാലയിൽ നിന്ന് 1962ൽ സംഗീതത്തിലും ചരിത്രത്തിലുമായി ബി.എ.ഡബിൾ മേജർ ബിരുദവും 1964ൽ സംഗീതശാസ്ത്രത്തിൽ ബിരുദാനന്തര ബിരുദവും, 1973 ൽ വംശീയസംഗീതശാസ്ത്രത്തിൽ ഡോക്ടറൽ ബിരുദവും കരസ്ഥമാക്കി.
1971 ൽ, അദ്ദേഹം, ട്രിച്ചി ശങ്കരനോടൊപ്പം ചേർന്ന് യോർക്ക് സർവ്വകലാശാലയിൽ ഭാരതീയ സംഗീത പഠന വിഭാഗം ആരംഭിച്ചു.
1978 ൽ വെസ്‌ലിയനിൽ സംഗീത പ്രൊഫസറും, കലാ പഠന കേന്ദ്രത്തിന്റെ മേധാവിയുമായി അദ്ദേഹം തിരിച്ചെത്തി.
വെസ്‌ലിയൻ പാഠ്യപദ്ധതി നവീകരിക്കുന്നതിലും, സർവ്വകലാശാലാ സമൂഹത്തിനകത്തും പുറത്തുമായി നിരവധി സാംസ്കാരിക പരിപാടികൾ നടത്തുന്നതിലും അദ്ദേഹം ബദ്ധശ്രദ്ധനായിരുന്നു.
ഹിഗ്ഗിൻസിന്, യൂറോപ്യൻ പാശ്ചാത്യ സംഗീതശാഖകളിലും വൈദഗ്ദ്ധ്യമുണ്ടായിരുന്നു.
കർണ്ണാടകസംഗീതത്തിൽ അഭിജ്ഞനായ ആദ്യത്തെ ഇതരഭാരതീയൻ എന്നും അദ്ദേഹം വിശേഷിപ്പിക്കപ്പെടാറുണ്ട്.
റോബർട്ട് ഇ ബ്രൗൺ , ടി.രംഗനാഥൻ എന്നിവരുടെ പാഠങ്ങളിലൂടെയാണ് അദ്ദേഹം കർണ്ണാടകസംഗീതത്തെ പരിചയപ്പെടുന്നത്.
രംഗനാഥന്റെ സഹോദരിയും  പ്രശസ്ത നർത്തകിയുമായ ടി. ബാലസരസ്വതിയുടെ ഒരു നൃത്തപരിപാടി കണ്ടതോടെയാണ് ഹിഗ്ഗിൻസ് കർണ്ണാടകസംഗീതത്തിലേക്ക് ആകർഷിക്കപ്പെട്ടത്.
തുടർന്ന്, അദ്ദേഹം കർണ്ണാടകസംഗീതത്തിന്റെ ഭാഷാപാഠങ്ങളിൽ മുഴുകുകയും, ഫുൾബ്രൈറ്റ് സ്കോളർഷിപ്പിന്റെ സഹായത്തോടെ ഡോ : ടി വിശ്വനാഥന്റെ കീഴിൽ തുടർപഠനത്തിനായി ഇന്ത്യയിലേക്ക് പോകുകയും ചെയ്തു.
കുറച്ചു നാളുകൾക്കുള്ളിൽ തന്നെ ത്യാഗരാജ ആരാധന പോലുള്ള വേദികളിൽ, ആസ്വാദക പ്രശംസയ്ക്ക് പാത്രമാകാൻ അദ്ദേഹത്തിനു കഴിഞ്ഞു.
ടി. ബാലസരസ്വതിയുടെ കീഴിൽ പഠനം തുടർന്ന അദ്ദേഹം ഭരതനാട്യ നൃത്തത്തിനെയാണ് തന്റെ പ്രബന്ധത്തിന് വിഷയമായി സ്വീകരിച്ചത്.
ഭാരതീയ പഠനത്തിനായുള്ള അമേരിക്കൻ ഇൻസ്റ്റിറ്റ്യൂട്ടിൽ, മുതിർന്ന ഗവേഷണ പഠിതാവായി അദ്ദേഹം വീണ്ടും ഭാരതത്തിലെത്തി.
അദ്ദേഹം ഒട്ടനവധി സംഗീതകച്ചേരികൾ നടത്തുകയും നിരവധി ആൽബങ്ങൾ ലേഖ്യപ്പെടുത്തുകയും ചെയ്തു.
വ്യാപകമായി അംഗീകരിക്കപ്പെട്ടിരുന്ന അദ്ദേഹത്തിന്റെ സംഗീത അവബോധം, ഭാഗവതർ എന്ന പേര് നേടിക്കൊടുത്തു.
1984 ഡിസംബർ 7 ന് ഒരു മദ്യപൻ അലക്ഷ്യമായി ഓടിച്ച വാഹനം തട്ടി അദ്ദേഹം മരണപ്പെടുകയായിരുന്നു.
വംശീയ വിദ്വേഷത്തിനെതിരേ, ദക്ഷിണാഫ്രിക്കയിൽ കച്ചേരികൾ നടത്തുവാൻ ശ്രമിക്കുന്നതിനിടയിലായിരുന്നു ഈ അപകടം.
ഭാരതീയ കലാഭിജ്ഞരുടെ അംഗീകാരം ഹിഗ്ഗിൻസിന് വേണ്ടുവോളം ലഭ്യമായിരുന്നു.
ത്യാഗരാജസ്വാമികളുടെ വളരെ പ്രശസ്തമായ "എന്തരോ മഹാനുഭാവുലു" എന്ന കൃതി ഹിഗ്ഗിൻസ് ആലപിക്കുന്നത് വളരെയധികം ആസ്വാദകശ്രദ്ധ പിടിച്ചു പറ്റിയിരുന്നു.
അതെഴുതപ്പെട്ടിരുന്ന തെലുങ്ക് ഭാഷ ഹിഗ്ഗിൻസിന്റെ ആലാപനശൈലിക്ക് തടസ്സമായതേയില്ല എന്ന് വിലയിരുത്തപ്പെടുന്നു.
ഹിഗ്ഗിൻസിന്റെ പ്രശസ്തമായ മറ്റു സംഗീതാവിഷ്കാരങ്ങൾ "കൃഷ്ണാ നി ബേഗെനെ ബാരോ, ശിവ ശിവ ശിവ, അംബ പരദേവതേ, ഗോവർധന ഗിരി ധാര, കാ വാ വാ" എന്നിവയായിരുന്നു.
അനുമോദനങ്ങളോടൊപ്പം തന്നെ, ഉച്ചാരണത്തിലെ ചെറിയ പിഴവുകളെ ചൊല്ലിയുള്ള കുറ്റപ്പെടുത്തലുകളും അദ്ദേഹത്തിന് ചില കോണുകളിൽ നിന്നെങ്കിലും കേൾക്കേണ്ടി വന്നിട്ടുണ്ട്.
എന്നിരുന്നാലും, ഇത്തരം വിമർശനങ്ങൾ അദ്ദേഹത്തെ തളർത്തിയിരുന്നില്ല.
ആകാശവാണിയിലൂടെ ഒട്ടേറെ കച്ചേരികൾ അദ്ദേഹം നടത്തിയിരുന്നു.
അദ്ദേഹത്തിന്റെ മകനായ നിക്കോളാസ് ഹിഗ്ഗിൻസ് കർണ്ണാടകസംഗീത വിദ്യാർത്ഥിയും വംശീയസംഗീതജ്ഞനുമാണ്.
അവലംബം ഗ്രന്ഥസൂചി ഹിഗ്ഗിൻസ്, ജോൺ ബി. (1964).
"ദക്ഷിണഭാരതത്തിലെ അസുരവാദ്യങ്ങളുടെ ചില തത്ത്വങ്ങളെ പറ്റിയുള്ള അപഗ്രഥനം - ഭാരത ശബ്ദ വാദ്യ പ്രദായിനിയെ അധികരിച്ചുള്ളത്, കെ. മുനിസ്വാമി. എം.എ. പ്രബന്ധം. മിഡിൽടൺ, കണക്ടിക്കട്ട്: വെസ്‌ലിയൻ സർവ്വകലാശാല. ഹിഗ്ഗിൻസ്, ജോൺ ബി. (1968). "
മദ്രാസിൽ ഒരു അമേരിക്കക്കാരൻ.
" ഏഷ്യൻ സംഗീതം , v. 1, no. 1 (വിന്റർ 1968-69), pp. 4–11.
ഹിഗ്ഗിൻസ്, ജോൺ ബി. (1973).
ഭരതനാട്യത്തിന്റെ സംഗീതം'.
ഡോക്‌ട്രൽ പ്രബന്ധം.
2 വാല്യങ്ങൾ.
മിഡിൽടൺ, കണക്ടിക്കട്ട്: വെസ്‌ലിയൻ സർവ്വകലാശാല.
പുറത്തേക്കുള്ള കണ്ണികൾ ജോൺ ബി ഹിഗ്ഗിൻസ് താൾ ഡേവിഡ് നെൽസൺ സൈറ്റിൽ നിന്ന് മ്യൂസിക്‌ഇന്ത്യ ഓൺലൈനിൽ ജോൺ ബി ഹിഗ്ഗിൻസ് Archived 2012-02-04 at the Wayback Machine .
ഇങ്ങനെയും ഉണ്ടായിരുന്നു ഒരു ഭാഗവതർ - കാർത്തികേയൻ ടി.എസ് Archived 2013-06-21 at the Wayback Machine .
ജോൺ മക്ഡൗൾ സ്റ്റുവർട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു സ്കോട്ടിഷ് പര്യവേക്ഷകനും ഓസ്‌ട്രേലിയയിലെ ഉൾനാടൻ പര്യവേക്ഷകരിലെ ഏറ്റവും വൈദഗ്‌ദ്ധ്യമുള്ളയാളുമായിരുന്നു ജോൺ മക്ഡൗൾ സ്റ്റുവർട്ട് (ജീവിതകാലം: 7 സെപ്റ്റംബർ 1815 - 5 ജൂൺ 1866), പലപ്പോഴും " മക്ഡൗൾ സ്റ്റുവർട്ട്" എന്ന് വിളിക്കപ്പെടുന്നു.
ഓസ്‌ട്രേലിയൻ ഭൂപ്രദേശം തെക്കു ദിക്കിൽ നിന്ന് വടക്കു ദിക്കിലേയ്ക്കു യാത്രചെയ്ത് ഭൂഖണ്ഡത്തിന്റെ മധ്യഭാഗത്തുകൂടി മടങ്ങാനുള്ള ആദ്യത്തെ വിജയകരമായ ഉദ്യമത്തിന് നേതൃത്വം നൽകിയത് ജോൺ മക്ഡൗൾ സ്റ്റുവർട്ടാണ്.
രാജ്യത്തിന്റെ പരുക്കൻ ഭൂപ്രകൃതിയോടും കാലാവസ്ഥയോടും മല്ലിട്ട് നടത്തിയ ഈ പര്യവേക്ഷണത്തിൽ അദ്ദേഹം തന്റെ അനുഭവ പരിചയം ഉപയോഗപ്പെടുത്തുകയും സംഘത്തിലെ അംഗങ്ങളോടു കാണിച്ച മുൻകരുതൽ കാരണമായി ഈ പര്യവേക്ഷണത്തിൽ ഒരാളേപ്പോലും അദ്ദേഹത്തിനു നഷ്ടമായിരുന്നില്ല.
സ്റ്റുവർട്ടിന്റെ പര്യവേക്ഷണങ്ങളോടെ ക്രമേണ 1863 ൽ ഒരു വലിയ ഭൂപ്രദേശം സൗത്ത് ഓസ്‌ട്രേലിയ സർക്കാരിന്റെ അധീനതയിലാക്കുവാൻ സാധിച്ചു.
ഈ പ്രദേശം നോർത്തേൺ ടെറിട്ടറി എന്നറിയപ്പെട്ടു.
1911 ൽ കോമൺ‌വെൽത്ത് ഓഫ് ഓസ്‌ട്രേലിയ ആ പ്രദേശത്തിന്റെ ഉത്തരവാദിത്തം ഏറ്റെടുത്തു.
1871–72 ൽ ഓസ്ട്രേലിയയുടെ കരമാർ‌ഗ്ഗമുള്ള കമ്പിത്തപാൽ ലൈൻ സ്റ്റുവർട്ട് പര്യവേക്ഷണം നടത്തിയ റൂട്ടിലൂടെ നിർമ്മിക്കപ്പെട്ടു.
പോർട്ട് അഗസ്റ്റ മുതൽ ഡാർവിൻ വരെയുള്ള പ്രധാന പാതയും അദ്ദേഹത്തിന്റെ റൂട്ടിലാണ് പ്രധാനമായും സ്ഥാപിതമായത്.
അദ്ദേഹത്തിന്റെ ബഹുമാനാർത്ഥം ഈ പാത സ്റ്റുവർട്ട് ഹൈവേ എന്നറിയപ്പെടുന്നു.
സ്കോട്ട്‌ലൻഡിലെ ഫിഫയിലെ ഡൈസാർട്ടിൽ ജനിച്ച സ്റ്റുവർട്ട് മാതാപിതാക്കളുടെ ഒമ്പത് മക്കളിൽ ഇളയ ആളായിരുന്നു.
കസ്റ്റംസ് ഉദ്യോഗസ്ഥനായി സേവനമനുഷ്ഠിച്ചു വിരമിച്ച ഒരു ആർമി ക്യാപ്റ്റനായിരുന്നു അദ്ദേഹത്തിന്റെ പിതാവ് വില്യം സ്റ്റുവർട്ട്.
കൌമാരപ്രായത്തിൽത്തന്നെ സ്റ്റുവർട്ടിന്റെ മാതാപിതാക്കൾ മരണമടയുകയും അദ്ദേഹം ബന്ധുക്കളുടെ സംരക്ഷണയിൽ വളരുകയും ചെയ്തു.
തന്റെ 23 ആമത്തെ വയസ്സിൽ ഓസ്ട്രേലിയയിലേക്ക് കുടിയേറുന്നതിനുമുമ്പ് അദ്ദേഹം സിവിൽ എഞ്ചിനീയറായി സ്കോട്ടിഷ് നേവൽ ആൻഡ് മിലിട്ടറി അക്കാദമിയിൽ നിന്ന് ബിരുദം നേടിയിരുന്നു.
സ്റ്റുവർട്ട് ഏകദേശം 5 '6 "ഉയരവും (168 സെ.മീ) 54 കിലോഗ്രാമിൽ താഴെ ഭാരവുമുള്ള ഒരു കുറിയ മനുഷ്യനായിരുന്നു.
തെക്കുംകര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thekkumkara_Gramapanchayat
തൃശ്ശൂർ ജില്ലയിലെ തലപ്പിള്ളി താലൂക്കിൽ വടക്കാഞ്ചേരി ബ്ലോക്കിൽ ഉൾപ്പെടുന്ന  55.2 ച.
മീ വിസ്തീർണ്ണമുളള ഗ്രാമപഞ്ചായത്താണ് തെക്കുംകര ഗ്രാമപഞ്ചായത്ത്.
1964-നാണ് തെക്കുംകര ഗ്രാമപഞ്ചായത്ത് നിലവിൽ വന്നത്.
അതിരുകൾ കിഴക്ക് - പഴയന്നൂർ പഞ്ചായത്ത് പടിഞ്ഞാറ് - മുളകുന്നത്തുകാവ് പഞ്ചായത്തും വടക്കാഞ്ചേരി നഗരസഭയും വടക്ക് - മുള്ളൂർക്കര പഞ്ചായത്തും വടക്കാഞ്ചേരി നഗരസഭ]]യും തെക്ക്‌ - മുളകുന്നത്തുകാവ്, മാടക്കത്തറ പഞ്ചായത്തുകൾ വാർഡുകൾ കരുമത്ര കരുമത്ര വടക്കേക്കര വിരുപ്പാക്ക വാഴാനി മണലിത്തറ കിഴക്കേക്കര മണലിത്തറ മലാക്ക വീരോലിപ്പാടം പഴയന്നൂർപ്പാടം അമ്പലപ്പാട് കുണ്ടുകാട് മേപ്പാടം പറമ്പായി കുത്തുപാറ അടങ്ങളം പനങ്ങാട്ടുകര തെക്കുംകര പുന്നംപറമ്പ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് വടക്കാഞ്ചേരി വിസ്തീര്ണ്ണം 55.2  ചതുരശ്ര കിലോമീറ്റർ ജനസംഖ്യ 25,898 പുരുഷന്മാർ 12,611 സ്ത്രീകൾ 13,287 ജനസാന്ദ്രത 469 സ്ത്രീ : പുരുഷ അനുപാതം 1053 സാക്ഷരത 87.74% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thekkumkarapanchayat Archived 2016-03-10 at the Wayback Machine .
തെക്കുംകര ഇംഗ്ലീഷ് വിലാസം https://ml.wikipedia.org/wiki/Thekkumkara
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് തെക്കുംകര .
2001 ലെ സെൻസസ് പ്രകാരം തെക്കുംകരയിലെ ആകെയുള്ള ജനസംഖ്യ 14236 ആണ്.
അതിൽ 6697പുരുഷന്മാരും 7539 സ്ത്രീകളും ആണ്.
വിദ്യാലയങ്ങൾ ജി എച്ച് എച്ച് എസ് മച്ചാട് അമ്പലപ്പാട് യു പി സ്കൂൾ, തെക്കുംകര എൻ എസ് എസ് പബ്ളിക്ക് സ്കൂൾ ആശാനിലയം സ്പ്യഷൽ സ്കൂൽ ഗവണ്മെന്റ് ഹയർ സെക്കന്ററി സ്കൂൾ അവലംബം 1 2 {{ cite web }} : | last= has numeric name ( help ) CS1 maint: multiple names: authors list ( link )
തെക്കുംകൂർ രാജവംശം ഇംഗ്ലീഷ് വിലാസം https://ml.wikipedia.org/wiki/Thekkumkur
ഇന്നത്തെ ചങ്ങനാശേരി , കാഞ്ഞിരപ്പള്ളി , തിരുവല്ല , കോട്ടയം താലൂക്കുകളും, മീനച്ചിൽ താലൂക്കിന്റെ ഒരു ഭാഗം, കോട്ടയം ജില്ലയിലെ ഹൈറേഞ്ച് ഇവ ചേർന്ന പണ്ടത്തെ വെമ്പൊലിനാടിന്റെ തെക്കൻ ഭാഗങ്ങളായിരുന്നു തെക്കുംകൂർ രാജ്യം.
ഡി 1750 വരെ തിരുവിതാംകൂറിനും കൊച്ചിയ്ക്കും ഇടയിൽ നിലനിന്നിരുന്ന ഒരു സ്വതന്ത്ര രാജ്യമാണിത്.
വെമ്പൊലി നാട് തെക്കുംകൂറും വടക്കുംകൂറുമായി പിരിഞ്ഞു.
കായംകുളം ആസ്ഥാനമായ ഓടനാട് രാജ്യവുമായി തെക്കുംകൂർ രാജാക്കന്മാർ വേണാടിനെതിരെ സൈനികസഖ്യം രൂപീകരിച്ചിരുന്നു.
ഡി 1100 കാലത്താണ് വെമ്പൊലി എന്ന വേമ്പന്റെ നാട് (വേമ്പനാട് കായൽ ആ സ്മരണ നിലനിർത്തുന്നു) രണ്ടായി വേർപിരിയുന്നത്.
തെക്കുംകൂറിന്റെ തലസ്ഥാനം വെന്നിമല, മണികണ്ഠപുരം, ചങ്ങനാശ്ശേരി, താഴത്തങ്ങാടിതളി എന്നിവിടങ്ങളിൽ മാറിമാറി വന്നു.
കാഞ്ഞിരപ്പള്ളിയിലും അവർക്കു ഇടം(കൊട്ടാരം) ഉണ്ടായിരുന്നു.
കൊല്ലവർഷം മൂന്നാം ശതകത്തിൽ മുഞ്ഞനാടും നൻറുഴി നാടും അപ്രത്യക്ഷമായപ്പോൾ ആ പ്രദേശങ്ങൾ തെക്കുംകൂറിലും ഓടനാട്ടിലുമായി ലയിച്ചു.
മാവേലിപ്പാട്ടിൽ പരാമർശിക്കപ്പെടുന്ന മാവേലി വാണാദിരായന്റെ ശിലാശാസനം കാഞ്ഞിരപ്പള്ളി മധുര മീനാ​ക്ഷി ക്ഷേത്രത്തിൽ ഇന്നും കാണാം.
ഇത് കാഞ്ഞിരപ്പള്ളി ശാസനം എന്നറിയപ്പെടുന്നു.
തെക്കുംകൂറിന്റെ വടക്കേ അതിർത്തി വടക്കുംകൂറും, കീഴ്മല നാടും.
തെക്കേ അതിർത്തി കായംകുളം.
കുരുമുളക് എന്ന കറുത്തപൊന്നിന്റെ വിളനിലം ആയിരുന്നു തെക്കുംകൂർ.
പോർട്ടുഗീസ്സുകാരും ഡച്ചുകാരും തെക്കുംകൂറിൽ കണ്ണുവച്ചു.
തമിഴ്നാട്ടിലെ കുംഭകോണത്തു നിന്നും കർഷകരായ വെള്ളാളരും കാവേർപൂമ്പട്ടണത്തു നിന്നും വ്യാപാരികളായ വെള്ളാളരും കാഞ്ഞിരപ്പള്ളിയിലേക്കു കുടിയേറി.
സമീപപ്രദേശങ്ങളിലേക്കു അനന്തര തലമുറകൾ കുടിയേറി കൃഷിയിടങ്ങൾ നിർമ്മിച്ചു.
കാഞ്ഞിരപ്പള്ളിയിലും പൂഞ്ഞാറിലുമവർ മധുര മീനാക്ഷി(മീനാച്ചി) ക്ഷേത്രങ്ങൾ പണിതു.
തുടർന്ന് കവണാർ എന്ന ഗൗണാർ മീനച്ചിൽ ആറായി.
സ്ഥലം മീനച്ചിലും.
പുണ്യാർ ഒഴുകുന്ന സ്ഥലം പൂഞ്ഞാറും ആയി.
കൊച്ചിയുടെ സാമന്തരായിരുന്നു തെക്കും കൂർ.
1663,1674 എന്നീ വർഷങ്ങളിൽ കൊച്ചിയുടെ അറിവോടെ ഡച്ചുകാർ തെക്കുംകൂറുമായി സന്ധിയുണ്ടാക്കി.
തിരുവിതാംകൂർ - കായംകുളം യുദ്ധത്തിൽ കായംകുളത്തെ സഹായിച്ചു എന്ന കാരണം പറഞ്ഞ് 1749 ൽ രാമയ്യൻ തെക്കുംകൂർ പിടിച്ചടക്കി തിരുവിതാംകൂറിൽ ലയിപ്പിച്ചു.
അടുത്ത വർഷം കവണാർ വരെയുള്ള പ്രദേശം ശ്രീപദ്മനാഭന് തൃപ്പടി ദാനം നൽകുകയും ചെയ്തു.
പിടിച്ചെടുക്കാൻ സഹായിച്ച ചെങ്ങന്നൂരിലെ വഞ്ഞിപ്പുഴ തമ്പുരാന് തെക്കുംകൂറിലെ ചിറക്കടവ് , ചേനപ്പാടി , പെരുവന്താനം പ്രദേശങ്ങൾ മാർത്താണ്ഡവർമ്മ കരമൊഴിവായി നൽകി.
തെക്കുംകൂറിലെ ഭരണാധികാരികൾ 1498-ലെ ദക്ഷിണ കേരളത്തിലെ നാട്ടുരാജ്യങ്ങളുടെ മാപ് ഇളയരാജാ വിമ്പിലീശ്വരൻ (വെമ്പൊളി കൊട്ടാരം): 1103 - 1150 C.E.; തെക്കുംകൂർ രാജ്യത്തിന്റെ ശില്പി.
ഇരവി മണികണ്ഠൻ വർമ്മൻ: 1150 - 1180 C.E.; രാജർഷിയായി ചരിത്രത്തിൽ ഇദ്ദേഹം ഇടമ്നേറ്റിയിരിക്കുന്നു.
ഇദ്ദേഹത്തെക്കുറിച്ച് കൊട്ടാരത്തിൽ ശങ്കുണ്ണി തന്റെ ഐതിഹ്യമാലയിൽ പ്രതിപാധിച്ചിരിക്കുന്നു.
വാകത്താനം, മണികണ്ഠപുരം ശ്രീകൃഷ്ണക്ഷേത്രം അദ്ദേഹമാണ് നിർമ്മിച്ചത്.
കുമാരൻ ഐക്യൻ മണികണ്ഠൻ: 1300 C.E.; തിരുവല്ല ഗ്രന്ഥവരികളിൽ (തിരുവല്ല ശാസനം) ഇദ്ദേഹത്തെ കൂറിച്ച് പ്രതിപാദിച്ചിരുന്നു.
രാമ വർമ്മ മണികണ്ഠൻ: 1350 - 1378 C.E.; മലയാളത്തിലെ ആദ്യ സന്ദേശ കാവ്യമായ ഉണ്ണുനീലി സന്ദേശത്തിൽ ഇദ്ദേഹത്തെ കുറിച്ച് പ്രതിപദിച്ചിരിക്കുന്നു.
കോത വർമ്മൻ മണികണ്ഠൻ: 1408 - 1440 C.E.; പൂഞ്ഞാർ ഉടമ്പടിയിലൂടെ തെക്കുംകൂറിന്റെ ഭാഗമായിരുന്ന പൂഞ്ഞാർ പ്രദേശം മധുരയിൽ നിന്നും വന്ന പാണ്ഡ്യരാജാവിനു വിൽക്കുകയും പൂഞ്ഞാർ  രാജ്യം സ്ഥാപിക്കുന്നതും ഇദ്ദേഹത്തിന്റെ കാലത്താണ്.
ആദിത്യ വർമ്മൻ മണികണ്ഠൻ: 1520 - 1555 C.E.; താഴത്താങ്ങാടി പള്ളി പണിയിപ്പിച്ചത് ഇദ്ദേഹത്തിന്റെ കാലത്താണ്.
ഇരവി വർമ്മൻ മണികണ്ഠൻ: 1555 - 1579 C.E.; 1555 നാടുനീങ്ങിയ ആദിത്യ വർമ്മന്റെ അനുജനാണ്.
ഗോദ വർമ്മൻ മണികണ്ഠൻ: 1579 - 1606 C.E.; കോട്ടയം ചെറിയപള്ളി നിർമ്മിച്ചത് ഇദ്ദേഹത്തിന്റെ കാലത്താണ്.
കേരള ആദിത്യവർമ്മൻ മണികണ്ഠൻ: 1626 - 1629 C.E.; വഞ്ഞിപ്പുഴ മഠം ഗ്രന്ഥവരിയിലെ ഇദ്ദേഹത്തെക്കുറിച്ച് പ്രതിപാദിക്കുന്നു.
കേരളർ ഗോദ വർമ്മൻ മണികണ്ഠൻ: 1650 - 1674 C.E.; ഡച്ച് സ്കൂൾ താഴത്തങ്ങാടിയിൽ തുടങ്ങി; തളിക്കോട്ട ശിവക്ഷേത്രത്തിൽ ഒരു മിഴാവ് ഇദ്ദേഹം 1661-ൽ നടക്കു വെച്ചിരുന്നു.
ഉണ്ണി കേരള വർമ്മൻ മണികണ്ഠൻ: 1674 - 1691 C.E.; തിരുനക്കര ക്ഷേത്രത്തിനടുത്തായി കേരളപുരം ക്ഷേത്രം നിർമ്മിച്ചത് ഇദ്ദേഹത്തിന്റെ കാലത്താണ്.
ഉദയ മാർത്താണ്ഡ വർമ്മൻ മണികണ്ഠൻ: 1691 - 1717 C.E.; പുഴവാതിലെ നീരാഴിക്കെട്ടും,ചങ്ങനാശ്ശേരിക്കാവും, പ്രസിദ്ധിയാർന്ന ചിത്രക്കുളവും,ചിത്രകടവ് ശ്രീമഹാദേവ ക്ഷേത്രവും ഇദ്ദേഹത്തിന്റെ കാലത്താണ് നിർമ്മിച്ചത്.
ആദിത്യ വർമ്മൻ മണികണ്ഠൻ : 1717 - 1750 C.E.; തെക്കുംകൂറിലെ അവസാന രാജാവ്.
1750-ലെ ചങ്ങനാശ്ശേരി യുദ്ധത്തിൽ തിരുവിതാംകൂറിനോട് ഏറ്റുമുട്ടുകയും, അദ്ദേഹത്തെ നിഷ്കാസനസ്തനാക്കുകയും ചെയ്തു.
വിശ്വ വിജ്ഞാന കോശം എൻ.ബി.എസ്സ് വാള്യം 7
തെക്കുംകൂർ റാണി (ചരിത്രനോവൽ)
തെക്കുംകൂർ രാജവംശ ത്തിന്റെ പശ്ചാത്തലത്തിൽ കുറുപ്പംവീട്ടിൽ ഗോപാലപിള്ള രചിച്ച ചരിത്രാഖ്യായികയാണ് തെക്കുംകൂർ റാണി .
മൂന്നു നോവലുകളാണ് ഈ പശ്ചാത്തലത്തിൽ എഴുതപ്പെട്ടത്.1948 ൽ ഇത് പ്രസിദ്ധീകരിച്ചു.
ഈ കൃതിയിൽ തെക്കുംകൂർ ഭരണകാലത്ത് നിലവിലുണ്ടായിരുന്ന യുദ്ധമുറകൾ,സാമൂഹ്യവ്യവസ്ഥിതി,ദത്ത് സമ്പ്രദായം എന്നിവ വിവരിക്കുന്നുണ്ട് .
ചെമ്പകശ്ശേരി യുടെ അധീനതയിലാകുന്നതിനു മുൻപ് പുറക്കാട് തുറമുഖം തെക്കുംകൂറിന്റെ അധീനതയിലായിരുന്നെന്ന് ഈ കൃതിയിൽ പ്രസ്താവിക്കുന്നു.
കഥാപാത്രങ്ങൾ രാജരാജവർമ്മ -ഭരണാധികാരി കുഞ്ഞിക്കാവു കെട്ടിലമ്മ- രാജപത്നി റസ്റ്റം‌- നാവികൻ ഭവാനിത്തമ്പുരാട്ടി- രാജാവിന്റെ ഭാഗിനേയി ഉദയനൻ- ഭവാനിയുടെ പുത്രൻ ഇന്ദിര-രാജാവിന്റെ മകൾ ഉണ്ണുനീലി-പരിചാരിക പറവൂർ രാജാവ് പറവൂർ റാണി കൗസല്യകുമാരി-പറവൂർ രാജകന്യക കണ്ടങ്കോരൻ മാരാർ- രാജാവിന്റെ സഹായി കുഞ്ഞുണ്ണിരാജ- പറവൂർ സേനാധിപതി കുട്ടൻരാജ-കുഞ്ഞുണ്ണിയുടെ പുത്രൻ പാർവ്വതി- പൂക്കാരി ഉക്കണ്ടവാര്യർ- കുട്ടന്റെ സുഹൃത്ത്.
അവലംബം ↑ https://archive.org/details/ThekkumkoorRan
തെക്കുംമുറി
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് തെക്കുംമുറി.
മണക്കാട്ട്‌ ദേവിക്ഷേത്രം ഈ ഗ്രാമത്തിൽ ആണ് സ്ഥിതി ചെയ്യുന്നത്.
പള്ളിപ്പാട് പഞ്ചായത്തിന്റെ തെക്കേ അതിർത്തിയിൽ ആണ് തെക്കുംമുറി കര സ്ഥിതി ചെയുന്നത്.
തെക്കിൽ
തെക്കിൽ കാസറഗോഡ് ജില്ലയിലെ ഒരു ഗ്രാമമാണ്.
As of 2001 India census , തെക്കിൽ എന്ന ഈ സ്ഥലത്ത്12341 ജനങ്ങളൂണ്ട്.
അതിൽ 5958 പുരുഷന്മാരും 6383 സ്ത്രീകളും ഉണ്ട്.
ചന്ദ്രഗിരി പുഴയ്ക്കു (പയസ്വിനി എന്നാണ് ഇവിടെ ചന്ദ്രഗിരി അറിയപ്പെടുന്നത്) തെക്കുഭാഗത്തു സ്ഥിതിചെയ്യുന്നു.
തെക്കിൽ ഭാഗത്ത് പുഴയ്ക്ക് ഒരു പാലം ഉണ്ട്.
ഈ ഭാഗത്ത് പുഴയ്ക്കു കുറുകെ മുമ്പ് പാലം നിർമ്മിക്കുന്നതിനു മുമ്പ് കടത്ത് ഉണ്ടായിരുന്നു.
തെക്കിൽ ഫെറി എന്ന് ഈ ഭാഗം അറിയപ്പെടുന്നു.
തെക്കിൽ വഴിയാണ് മുമ്പ് കേരളത്തിന്റെ തെക്കൻ ഭാഗത്തേയ്ക്കുള്ള എൻ എച്ച് 17 കടന്നു പോയിരുന്നത്.
(കാസറഗോഡ്-ചെർക്കള-ചട്ടഞ്ചാൽ-ദേശീയപാത 17) എന്നാൽ കാസറഗോഡു നിന്നും ചെമ്മനാട് വഴി നേരിട്ട് പുതിയ റോഡ് നിർമ്മിച്ചപ്പോൾ ദേശീയപാത 17 (ഇപ്പോൾ ദേശീയപാത 66 എന്നാണ് ഇത് അറിയപ്പെടുന്നത്.) അതുവഴിയായി.
ഇതോടെ തെക്കിൽന്റെ പ്രാധാന്യം കുറഞ്ഞു.
അടുത്ത സ്ഥലങ്ങൾ ചട്ടൻചാൽ ബണ്ടിച്ചാൽ മുതിരവളപ്പ് കടപ്പള്ളം എയ്യാല മുണ്ടോൾ പെരുമ്പള ചക്കട്ടക്കൽ കുണ്ട കൊവ്വൽ പൊയിനാച്ചി മാങ്ങാട് ബാരെ പൂക്കുന്നത്ത് മൈലാട്ടി ചെങ്കള
വിദ്യാഭ്യാസം ജി. യു. പി. എസ് തെക്കിൽ പറമ്പ സ്ഥാപനങ്ങൾ ഭരണം
അസംബ്ലി നിയോജകമണ്ഡലം: കാസറഗോഡ്
പാർളിമെന്റ് നിയോജകമണ്ഡലം: കാസറഗോഡ് അവലംബം
തെക്ക ല്യൂട്ടിൻ സിസ്റ്റ് ഇംഗ്ലീഷ് വിലാസം https://ml.wikipedia.org/wiki/Theca_lutein_cyst
വ്യക്തവും വൈക്കോൽ നിറമുള്ളതുമായ ദ്രാവകം നിറഞ്ഞ ഒരു തരം ബൈലാറ്റർൽ ഫങ്ക്ഷനൽ അണ്ഡാശയ സിസ്റ്റാണ് തെക്ക ല്യൂട്ടിൻ സിസ്റ്റ് .
ബീറ്റാ-ഹ്യൂമൻ കോറിയോണിക് ഗോണഡോട്രോപിൻ (ബീറ്റ-എച്ച്‌സിജി) അല്ലെങ്കിൽ ബീറ്റാ-എച്ച്‌സിജിയിലേക്കുള്ള ഹൈപ്പർസെൻസിറ്റിവിറ്റിയുടെ ഉയർന്ന അളവ് കാരണം അമിതമായ ഫിസിയോളജിക്കൽ ഉത്തേജനം (ഹൈപ്പർറിയാക്റ്റിയോ ല്യൂട്ടിനാലിസ്) മൂലമാണ് ഈ സിസ്റ്റുകൾ ഉണ്ടാകുന്നത്.
അൾട്രാസൗണ്ട്, എംആർഐ എന്നിവയിൽ, വലുതാക്കിയ അണ്ഡാശയങ്ങളിൽ തെക്ക ല്യൂട്ടിൻ സിസ്റ്റുകൾ പല ഘടകങ്ങളായി കാണപ്പെടുന്നു.
തെക്ക ല്യൂട്ടിൻ സിസ്റ്റുകൾ ഗർഭകാല ട്രോഫോബ്ലാസ്റ്റിക് രോഗം (മോളാർ ഗർഭം), കോറിയോകാർസിനോമകൾ, ഒന്നിലധികം ഗർഭാവസ്ഥകൾ എന്നിവയുമായി ബന്ധപ്പെട്ടിരിക്കുന്നു.
ചില സന്ദർഭങ്ങളിൽ, ഈ സിസ്റ്റുകൾ പ്രമേഹം, Rh-D യിലേക്കുള്ള അലോഇമ്മ്യൂണൈസേഷൻ എന്നിവയുമായി ബന്ധപ്പെട്ടിരിക്കാം.
വിട്ടുമാറാത്ത വൃക്കരോഗം, ഹൈപ്പർതൈറോയിഡിസം എന്നിവയുമായി അപൂർവ്വമായി ബന്ധപ്പെട്ടിരിക്കുന്നു.
സാധാരണയായി, മോളാർ ഗർഭധാരണം അവസാനിച്ചതിന് ശേഷം ഈ സിസ്റ്റുകൾ സ്വയമേ പരിഹരിക്കപ്പെടും.
അപൂർവ്വമായി, ഗോണഡോട്രോപിൻസ് എന്ന ഹോർമോണുകളാൽ തേക്ക ല്യൂട്ടിൻ സിസ്റ്റുകൾ ഉത്തേജിപ്പിക്കപ്പെടുമ്പോൾ, വലിയ വയറുവീർക്കൽ ഉണ്ടാകാം.
എന്നിരുന്നാലും, മിക്ക കേസുകളിലും, വയറിലെ ലക്ഷണങ്ങൾ വളരെ കുറവാണ്.
കൂടാതെ സിസ്റ്റ് രക്തസ്രാവത്തിൽ നിന്നുള്ള പെരിറ്റോണിയൽ ഇറിറ്റേഷനിലേക്ക് പരിമിതപ്പെടുത്തിയിരിക്കുന്നു.
അണ്ഡാശയത്തിന്റെ വലിപ്പം കാരണം, ടോർഷൻ ഉണ്ടാകാനുള്ള സാധ്യത കൂടുതലാണ്.
വിണ്ടുകീറിയ അല്ലെങ്കിൽ ഇൻഫ്രാക്റ്റഡ് ടിഷ്യു നീക്കം ചെയ്യാൻ ശസ്ത്രക്രിയാ ഇടപെടൽ ആവശ്യമായി വന്നേക്കാം.
തെക്കുംഭാഗം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thekkumbhagam_Gramapanchayat
കൊല്ലം ജില്ലയുടെ വടക്കുപടിഞ്ഞാറുള്ള കരുനാഗപ്പള്ളി താലൂക്കിൽ ചവറ ബ്ളോക്കുപരിധിയിലാണ് തെക്കുഭാഗം ഗ്രാമപ്പഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്തുൾപ്പെടുന്ന ചവറ ബ്ളോക്കുപ്രദേശം ഓണാട്ടുകര കാർഷികമേഖലയുടെ തെക്കേയറ്റത്ത് സ്ഥിതി ചെയ്യുന്നു.
20.26 ചതുരശ്രകിലോമീറ്റർ വിസ്തൃതിയുള്ള തെക്കുംഭാഗം പഞ്ചായത്ത് ചവറ ബ്ളോക്കിലെ ഏറ്റവും വിസ്തൃതിയുള്ളതും ഏറ്റവും കുറഞ്ഞ ജനസാന്ദ്രതയുള്ളതും ആണ്.
പനയ്ക്കറേ റാടിൽ ഭഗവതീക്ഷേത്രം, ,നടക്കാവ് ശ്രീനാരായണപുരം ക്ഷേത്രം , ഗുഹാനന്ദപുരം സുബ്രഹ്മണ്യക്ഷേത്രം ,പുലിയൂർ ധർമ്മശാസ്താക്ഷേത്രം ,ഉദയാദിത്യപൂരം ശിവക്ഷേത്രം എന്നിവ പ്രധാനഗ്രാമക്ഷേത്രങ്ങൾ ആണ്.
മാമുകിൽ സെൻറ് ജോസഫ് ചർച്ച്,ലൂർദ്പുരം ലൂർദ് മാതാ ചർച്ച്,വടക്കുംഭാഗം സെൻറ് ജെറോം ചർച്ച് എന്നിവയാണ് പ്രധാന ക്രൈസ്തവ ദേവാലയങ്ങൾ അതിരുകൾ വടക്ക്: തേവലക്കര പഞ്ചായത്ത് കിഴക്ക്: പെരിനാട്,തൃക്കരുവാ  പഞ്ചായത്തുകൾ തെക്ക്: ശക്തികുളങ്ങര പഞ്ചായത്ത്, പടിഞ്ഞാറ്: ചവറ, നീണ്ടകര പഞ്ചായത്തുകൾ വാർഡുകൾ മുട്ടത്ത് അമ്മയാർ നട ദേശകല്ല് തോലുകടവ് തെക്കുംവിള ഉദയ ആദിത്യപുരം ഞാറമൂട് പളളിക്കോടി ദളവാപുരം ഗുഹാനന്ദപുരം കുടവൂർ അഴകത്ത് നടയ്ക്കാവ് സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ചവറ വിസ്തീര്ണ്ണം 20.26 ചതുരശ്ര കിലോമീറ്റർ ജനസംഖ്യ 15813 പുരുഷന്മാർ 7789 സ്ത്രീകൾ 8024 ജനസാന്ദ്രത 781 സ്ത്രീ : പുരുഷ അനുപാതം 1030 സാക്ഷരത 91.91% അവലംബം Thekkumbhagam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://lsgkerala.in/thekkumbhagompanchayat Archived 2016-03-10 at the Wayback Machine .
തെംസുല ആവോ
അസമിലെ ജോർഹട്ടിൽ ജനിച്ച നാഗാ എഴുത്തുകാരിയാണ് തെംസുല ആവോ .
(ജ: 1945).
നാഗാലാൻഡിന്റെ ചരിത്രത്തെക്കുറിച്ചും തനതായ സംസ്ക്കാരത്തെക്കുറിച്ചും ആഴത്തിൽ അറിവുള്ള തെംസുല നോർത്ത് ഈസ്റ്റേൺ ഹിൽ സർവ്വകലാശാലയിൽ ഇംഗ്ലീഷ് വിഭാഗത്തിൽ അദ്ധ്യാപികയായിരുന്നു.
ഡോക്ടറേറ്റും നേടിയിട്ടുണ്ട്.
2013 ലെ സാഹിത്യ അക്കാദമി അവാർഡ് അവർക്കു ലഭിച്ചു..
തെംസുലയുടെ ചില കൃതികൾ ഫ്രഞ്ച് , ജർമ്മൻ , അസാമീസ് , ഹിന്ദി , ബംഗാളി എന്നീ ഭാഷകളിലേയ്ക്ക് ഭാഷാന്തരം ചെയ്യപ്പെട്ടു.
സോംഗ്സ് ദാറ്റ് ടെൽ (1988), സോംഗ്സ് ദാറ്റ് ട്രൈ ടു സേ (1992), സോംഗ്സ് ഓഫ് മെനി മൂഡ്സ് (1995), സോംഗ്സ് ഫ്രം ഹിയർ ആന്റ് ദേർ (2003), സോംഗ്സ് ഫ്രം ദ അദർ ലൈഫ് (2007).
ബഹുമതികൾ പത്മശ്രീ 2007 ഗവർണ്ണറുടെ സ്വർണ്ണ മെഡൽ 2009 സാഹിത്യ അക്കാദമി പുരസ്കാരം 2013 പുറംകണ്ണികൾ These Hills Called Home: Stories From A War Zone (review) Archived 2024-07-20 at the Wayback Machine .
These hills Called Home: Stories from a War Zone (New Edition on ZubaanBooks.com) Archived 2013-10-31 at the Wayback Machine .
Poignant stories from a war zone Mirroring life in the conflict zone Weaving a literary fabric : Prof. Temsula Ao, Cover Story in Melange Archived 2016-03-04 at the Wayback Machine .